

SZIGETSZENTMIKLÓS VÁROS ÖNKORMÁNYZATA
KÉPVISELŐ-TESTÜLETÉNEK

16/2022. (IX.27.) ÖNKORMÁNYZATI RENDELETE

a kiemelkedő tanulmányi eredményű szociálisan rászoruló tanulók ösztöndíjáról

Szigetszentmiklós Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontjában meghatározott feladatkörében eljárva a következőket rendeli el:

**Általános rendelkezések**

**1. §**

(1) Szigetszentmiklós Város Önkormányzata (továbbiakban: Önkormányzat) szociálisan rászoruló tanulók részére tanulmányi ösztöndíjat (a továbbiakban: ösztöndíj) alapít tanulmányaik sikeres folytatásához.

(2) A rendelet hatálya a Szigetszentmiklós város közigazgatási területén lakóhellyel vagy tartózkodási hellyel rendelkező, alapfokú és középfokú köznevelési intézményekben nappali tagozaton tanuló kiemelkedő tanulmányi eredményt elért, szociálisan rászoruló diákokra és törvényes képviselőikre terjed ki.

**2. §**

(1) Az ösztöndíj odaítélése pályázati úton történik.

(2) A pályázatot a Társadalmi Kapcsolatok Bizottsága (továbbiakban: Bizottság) írja ki és bírálja el.

**A pályáztatás módja, jogosultsági feltételek**

**3. §**

Az ösztöndíjra pályázni két kategóriában lehet:

*a)* Á I.: az általános iskola 5-8. évfolyamán tanulók számára létrehozott ösztöndíj,

*b)* K II.: a középiskola 9-13. évfolyamán tanulók számára létrehozott ösztöndíj

**4. §**

(1) A pályázatot a tanév első hónapjában, de legkésőbb október 30-ig ki kell írni, amennyiben az adott év költségvetése e célra keretet tartalmaz.

(2) A pályázati kiírásnak tartalmaznia kell:

*a)* a pályázati kategóriát,

*b)* a pályázók körét,

*c)* a pályázat benyújtásának módját, határidejét,

*d)* a pályázathoz csatolandó dokumentumok felsorolását,

*e)* pályázathoz szükséges minimum tanulmányi átlagot,

*f)* ösztöndíj időtartamát és mértékét,

(3) A pályázati kiírást a helyben szokásos módon közzé kell tenni.

**5. §**

Pályázni az a tanuló jogosult, aki alapfokú vagy középfokú köznevelési intézményben nappali tagozaton tanul, előző két tanév tanulmányi átlaga 4.0 vagy a felett van és

*a)* családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének négyszeresét, vagy

*b)* családjában az egy főre jutó nettó jövedelem nem haladja meg az öregségi nyugdíj mindenkori legkisebb összegének ötszörösét, és a pályázó

*ba)* árva vagy félárva,

*bb)* fogyatékos,

*bc)* akinek családjában rajta kívül legalább két eltartott testvére van,

*bd)* törvényes képviselője regisztrált munkanélküli vagy nyugdíjas, vagy ápolási díjban részesül, vagy

*be)* a pályázót eltartója/ szülője egyedül neveli, vagy

*c)* családjában az egy főre eső jövedelem a) pontban meghatározott jövedelmi feltételeket legfeljebb 20%-al meghaladja, de a pályázó összes körülményét mérlegelve az ösztöndíj a pályázó tanulmányai sikeres folytatását elősegíti.

**6. §**

(1) A pályázatot az 1. melléklet szerinti adatlapon kell benyújtani. Az ösztöndíj pályázathoz a kitöltött adatlapon kívül csatolni kell a pályázó lakcímet igazoló hatósági bizonyítványának (lakcímkártya) másolatát.

(2) A jövedelemszámításnál irányadó időszakot a szociális igazgatásról és a szociális ellátásokról szóló 1993. évi III. törvény (a továbbiakban: Szoctv.) 10. § (2)-(5) bekezdése szerint kell meghatározni.

**Pályázat elbírálása, ösztöndíj folyósítása, ellenőrzés**

**7. §**

(1) Ösztöndíjban részesülhet a beadott pályázatok számának függvényében, az önkormányzat által meghatározott éves keretösszeg erejéig az a tanuló, aki a kiírási feltételeknek maradéktalanul megfelel.

(2) A késve vagy hiányosan benyújtott pályázatokat a Bizottság érdemi vizsgálat nélkül elutasítja.

**8. §**

(1) A pályázat elbírálása során azonos mértékben számítanak a tanulmányi eredmények és az egy főre jutó nettó jövedelem, melyek figyelembevételével kerül felállításra a végső támogatási sorrend.

(2) A pályázati kiírás szerinti ösztöndíj összege a nyertes pályázók részére 12 hónapra elosztva szeptembertől augusztusig kerül megállapításra. Az ösztöndíj folyósítása a megállapítást követően havonta utólag, a tárgyhónapot követő hónap 5. napjáig a pályázó által megadott bankszámlára, vagy lakcímre történő utalással történik.

**9. §**

A pályázó a Bizottság döntése ellen fellebbezéssel nem élhet, a döntés ellen érdemben nincs helye jogorvoslatnak.

**10. §**

(1) Az ösztöndíjat elnyert pályázónak vagy törvényes képviselőjének a Szigetszentmiklósi Polgármesteri Hivatalnál be kell jelentenie, ha az ösztöndíj folyósításának időszakában az ösztöndíjban részesülő tanuló Szigetszentmiklósról elköltözött, vagy ha középfokú tanulmányait megszakítja.

(2) Az (1) bekezdés szerinti bejelentési kötelezettségnek a változás bekövetkezésétől számított 15 napon belül kell eleget tenni. Az ösztöndíj folyósítását a bejelentést követő hónaptól meg kell szüntetni.

**11. §**

A pályázónak a pályázat beadásának idejére szóló jövedelem igazolásokat meg kell őrizni a pályázati tanév végéig.

**12. §**

(1) A Bizottság a pályázó és törvényes képviselője, valamint a velük egy háztartásban élők jövedelmi adatait utólag ellenőrizheti, az ösztöndíjas törvényes képviselője köteles valamennyi, a jövedelmi adatok ellenőrzéséhez szükséges adatot és dokumentumot az ellenőrzés keretében a Bizottság számára rendelkezésre bocsátani.

(2) Amennyiben az ösztöndíjban részesült tanuló törvényes képviselője a (1) bekezdés szerinti ellenőrzésben nem működik közre, vagy annak során megállapításra kerül, hogy a pályázati adatlapon nem valós adatokat adott meg, a megítélt ösztöndíjat vissza kell fizetni.

(3) A (2) bekezdésben foglalt esetben, vagy amennyiben az 10. § (1) bekezdés szerinti bejelentési kötelezettséget a pályázó vagy törvényes képviselője elmulasztja, a jogosulatlanul és rosszhiszeműen felvett ösztöndíj folyósítását meg kell szüntetni, a jogosulatlanul felvett összeget vissza kell fizetni. A jogosulatlanul felvett ösztöndíj visszafizetésre a Szoctv. szabályait kell alkalmazni.

**13. §**

Ez a rendelet a kihirdetését követő napon lép hatályba.

|  |  |
| --- | --- |
| **dr. Szilágyi Anita** jegyző | **Nagy János**polgármester |

**ZÁRADÉK**

Szigetszentmiklós Város Önkormányzatának Képviselő-testülete ezen rendeletét 2022. szeptember 26. napján alkotta, 2022. szeptember 27. napján kihirdetésre került.

**dr. Szilágyi Anita**jegyző

1. melléklet a 16/2022. (IX.27.) önkormányzati rendelethez

**Pályázati adatlap**

**…. ./…. . tanévre**

1. Kategóriája (Kérjük a megfelelő betűjelzést beikszelni!)

|  |  |  |  |
| --- | --- | --- | --- |
|  |  Általános iskola 5-8. évfolyam |  | Középiskola 9-13. évfolyam |
|  |  |  |  |
| **2.1. A pályázó (diák) adatai** |  |  |  |  |
|  | Név: Anyja leánykori neve: |  | Születési idő:születési hely: |  |  |  |  | - |  |  | - |  |  |
|  |  |  |  |
| állandó lakcím:tartózkodási hely: |  |
| 2.2. A törvényes képviselő(k) adatai |  |  |  |  |
| Név:Állandó lakcím: |

|  |
| --- |
| Név: Állandó lakcím: |

|  |  |
| --- | --- |
|  |  |

**3. A tanulói jogviszony igazolása (*Az iskola tölti ki!*)**

3.1. Az elmúlt tanévben az oktatási intézmény adatai

|  |  |
| --- | --- |
| Iskola neve: |  |
|  |  |  |
| címe:  |  |  |  |  |  |
|  |  |  |
| A tanuló előző (…./…..) évfolyama: |  | osztálya: |  |  |  |  |
|  |  |  |

az iskola pecsétje, igazgató aláírása

3.2. A jelen, …./….. tanévben az oktatási intézmény adatai

|  |  |
| --- | --- |
| Iskola neve: |  |
|  |  |  |
| címe:  |  |  |  |  |  |
|  |  |  |
|  |  |  |
| A tanuló jelen tanévi (…./…..) évfolyama: |  | osztálya: |  |  |  |  |

 az iskola pecsétje, igazgató aláírása

4. **JÖVEDELEMNYILATKOZAT** (az egy háztartásban élő, a Polgári Törvénykönyvről szóló 2013. évi V. törvény szerinti hozzátartozók figyelembevételével)[[1]](#footnote-1)

4.1. Az pályázóval (gyermek) egy háztartásban élő hozzátartozók száma: ………….….. fő

4.2. Az egy háztartásban élő hozzátartozók összes nettó jövedelme: ..................................Ft/hó

4.3. Egy főre jutó havi nettó jövedelem a háztartásban: ..................................Ft/hó/fő

**4.4. A megfelelő részt jelölje X-el:**

A pályázó árva, vagy félárva: □ igen □ nem

A pályázó fogyatékkal élő: □ igen □ nem

A pályázó családjában rajta kívül legalább két eltartott testvére van: □ igen □ nem

A pályázó törvényes képviselője regisztrált munkanélküli: □ igen □ nem

A pályázó törvényes képviselője nyugdíjas: □ igen □ nem

A pályázó törvényes képviselője ápolási díjban részesül: □ igen □ nem

A pályázót törvényes képviselője/eltartója egyedül neveli: □ igen □ nem

 ***Támogató külön felhívja a figyelmet, hogy fenntartja magának a jogot a szolgáltatott jövedelmi adatok utólagos, szúrópróbaszerű ellenőrzésére a pályázók vonatkozásában. A pályázók és törvényes képviselők a pályázat benyújtásával tudomásul veszik, hogy az ő valamint a velük egy háztartásban élők jövedelmi adatait a támogató utólag ellenőrizheti, ebben kötelesek közreműködni és valamennyi, a jövedelmi adatok ellenőrzéséhez szükséges adatot és dokumentumot az ellenőrzés keretében a támogató számára rendelkezésre bocsátani.***

***A pályázó az egy háztartásban élők jövedelmi helyzete kapcsán egyéb releváns információkat is közölhet önkéntesen az erre szolgáló „Egyéb” szolgáló melléklet útján.***

**5. TANULMÁNYI EREDMÉNYEK**

Az elmúlt **két tanév** év végi bizonyítványainak átlageredménye a bizonyítvány érdemjegyei alapján. **Az átlagszámítást kötelező elvégezni, azt a mellékelendő, iskola által hitelesített bizonyítványmásolatok alapján minden esetben ellenőrizzük! 4.0 átlag alatti bizonyítvány/ok esetén a pályázat érvénytelen.**

|  |  |  |  |
| --- | --- | --- | --- |
| 5.1.1. …./….. |  |  5.1.2. …./….. |  |

az iskola pecsétje, igazgató aláírása az iskola pecsétje, igazgató aláírása

**6. VERSENYEREDMÉNYEK**

6.2.1. Tanulmányi, kulturális és művészeti versenyeredmények (két tanévnél nem régebbi)

(nemzetközi, országos, megyei, területi, városi szintű versenyek, oklevél- másolatokat a pályázathoz egyéb mellékletként sorszámozva szükséges csatolni)

|  |  |  |
| --- | --- | --- |
| A verseny megnevezése | Időpontja | Helyezés |
| 1.2.3.4.5. |  |  |

6.2.2. **Sportverseny eredmények** (két tanévnél nem régebbi)

(nemzetközi, országos, megyei, területi, városi szintű versenyek, oklevél- másolatokat a pályázathoz egyéb mellékletként sorszámozva szükséges csatolni)

|  |  |  |
| --- | --- | --- |
| A verseny megnevezése | Időpontja | Helyezés |
| 1.2.3.4.5. |  |  |

**6.3. Nyelvvizsga eredmények**

|  |  |  |
| --- | --- | --- |
| Nyelv | Vizsga elnevezése | Besorolása[[2]](#footnote-2) |
| 1.2.3. |  |  |

7. **Az iskola javaslata a pályázathoz** (a pályázati feltételeknek megfelelő adatlap esetén a nemleges javaslatot kötelező indokolni):

|  |  |
| --- | --- |
| Támogatását:Javaslom / Nem javaslomIndokolás: | Egyéb megjegyzés: |
|  | az iskola pecsétje, igazgató aláírása  |

A pályázó és a törvényes képviselő a pályázat benyújtásával büntetőjogi felelősséget vállal azért, hogy a jelen Adatlapon és mellékleteiben az általa feltüntetett adatok a valóságnak megfelelnek. A valóságnak nem megfelelő adatszolgáltatás alapján odaítélt támogatást a támogató számára vissza kell fizetni, szükség esetén ezt a követelést a támogató jogi úton is érvényesíti.

Szigetszentmiklós, 20.. ………… …

---------------------------------------------------------- --------------------------------------

törvényes képviselő(k) pályázó

***Mielőtt pályázatát beadná, olvassa el a csatolt tájékoztatót!***

**Tájékoztató**

**Benyújtási határidő:**

**Aláírás nélküli adatlap nem kerül elbírálásra, minden benyújtott oldalt alá kell írni a pályázónak és törvényes képviselőjének.**

Mielőtt pályázatát benyújtaná kérjük győződjön meg arról, hogy az adatlap valamennyi rovatát kitöltötte-e, mert a hiányosan kitöltött és aláírás nélküli pályázatokat nem bíráljuk el, a hiányosságok pótlására a pályázót nem szólítjuk fel.

A pályázatokat Szigetszentmiklós Város Önkormányzata Társadalmi Kapcsolatok Bizottsága (továbbiakban: Bíráló) bírálja el az alábbiak szerint:

A tanulmányi eredmények alapján elért helyezés a pályázók sorrendjében: 50%

Az egy főre jutó nettó jövedelem alapján elért helyezés a pályázók fordított sorrendjében: 50%

A végső sorrend a két sorrendben elért helyezés összesítése alapján kerül megállapításra a támogatási keret erejéig.

Egyedi, indokolt esetben a Bíráló a versenyeredmények, a nyelvvizsga eredmények és az egyéb benyújtott dokumentumok (nyelvvizsga másolat, versenyeredmények) alapján dönthet úgy, hogy a fenti bírálati szempontok alapján támogatásban nem részesülő pályázó pályázatát is támogatottnak minősíti.

A Bíráló döntése ellen jogorvoslati lehetőség nincs.

**Kötelezően csatolandó melléklet:** A pályázó lakcímkártya (másolata).

**Egyéb mellékletek:** ………db

…………………………………………………………………………………….…….

…………………………………………………………………………………………...

…………………………………………………………………………………………...

……………………………………………………………………………………………

…………………………………………………………………………………………..

Az adatkezeléssel kapcsolatban további tájékoztatás a https://szigetszentmiklos.hu/hirek/palyazati-felhivas-a-kiemelkedo-tanulmanyi-eredmenyt-elero-szocialisan-raszorulo-diakok-szamara-20210921082100 oldalon elérhető Adatkezelési tájékoztatóban található.

1. A Ptk. alkalmazásában hozzátartozó a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér; az élettárs, az egyeneságbeli rokon házastársa, a házastárs egyeneságbeli rokona és testvére, és a testvér házastársa; [↑](#footnote-ref-1)
2. Az Európa Tanács által jóváhagyott Közös Európai Referenciakeret (KER) nyelvi szintjeinek besorolása alapján [↑](#footnote-ref-2)